Käärijä

Jere Pöyhönen (født 21. oktober 1993 i Helsingfors i Finland), kjent under artistnavnet Käärijä (uttales [ˈkæːrijæ]), er en finsk rapper, sanger og låtskriver. I 2020 ga han ut debutalbumet Fantastista, og i 2023 vant han den finske sangkonkurransen Uuden Musiikin Kilpailu med låten «Cha cha cha». Han representerte Finland med samme låt i Eurovision Song Contest 2023, der han ble nummer to.

Bakgrunn 
Pöyhönen vokste opp i Ruskeasanta-området i Vanda i Hovedstadsregionen. Han oppdaget sin lidenskap for musikk da han lærte seg trommer som tenåring, og startet med rapping med Eminem, Steen1 og Gorillaz som forbilder. 

Han begynte å produsere egen musikk i 2014 og utga musikk på eget forlag frem til 2017 da han fikk platekontrakt med Monsp Records. Han ga ut dobbeltsingelen «» / «». Året etter ga han ut EP-en . I 2020 slapp han debutalbumet .

Han valgte artistnavnet Käärijä (norsk: innpakning), etter en spøk med kompisene om gambling – et gjennomgående tema i tekstene hans.

I januar 2023 ble Pöyhönen kunngjort som en av syv deltakere til den finske sangkonkurransen Uuden Musiikin Kilpailu 2023, der vinneren får representere Finland i Eurovision Song Contest 2023. Han deltok med låten «Cha cha cha», som han har skrevet med Aleksi Nurmi og Johannes Naukkarinen, og låten ble utgitt 18. januar. Under finalen lørdag 25. februar vant han både jury- og telefonavstemningen, og han fikk dermed representere Finland i Eurovision Song Contest i Liverpool i mai.

I Eurovision Song Contest 2023 var Käärijä siste deltaker ut i semifinale 1 tirsdag 9. mai. Han vant semifinalen og kvalifiserte seg dermed til finalen lørdag 13. mai. I finalen ble han nummer to, bak Sveriges Loreen. Finland vant telefonavstemningen, og andreplassen er landets nest beste plassering gjennom tidene, bare slått av seieren med Lordi i 2006.

Diskografi

EP-er 

 2018 –

Studioalbum

Singler

Referanser

Eksterne lenker 

 
 
 
 

Finske musikkgrupper
Deltakere i Eurovision Song Contest 2023
Finske musikere